Suku (Wong) Dayak Banyadu utawi Dayak Banyuke inggih punika salah satunggalih sub-suku Dayak ingkang papan dunungipun ing wewengkon Provinsi Kalimantan Barat, Indonesia. Tembung "Suku Dayak Banyadu" kapendhet saking tembung ing basa sukunipun inggih punika tembung " Nyadu" ingkang tegesipun " Boten" tembung punika dipun-ginakaken minangka istilah pembeda dhialèk kaliyan dhialèk Dayak sanèsipun, dné tembung "Dayak Banyuke" kapendhet saking nama Bandong tiyang Banyadu Jaman rumiyin ingkang nalika sapunika namung wujud sawijining kampung ingkang dumunung ing désa Samade kacamatan Banyuke hulu. Dayak Banyadu piyambak minangka salah satunggaling anal suku ing kulawarga Suku (Wong) Dayak Kanayatn. Manawi dipun-gantos saking basanipun Dayak Banyadu kaliyan Dayak Bakati minangka transisi antawisipun kulawarga Wong Dayak kanayatn kaliyan kulawarga Dayak Bidayuh in pundi sapérangan basanipun mirib utawi sami kaliyan basa kanayatn lan sapérangan malih mirib utawi sami kaliyan basa bidayuh. Umumipun unen-unen vokal basa banyadu ingkang sami kaliyan basa kulawarga Wong Dayak Kanayatn sanèsipun langkung kamireng vokal " U " kados ta tembung " ada " ing basa kanayatn sanèsipun, Kanayatn Banyadu dados "Adu" tembung " sama" dados "Samu" tembung "Datakng" dados "Dutukng", "pesan' dados "pesun', "beluk' dados "asup", "dalam" dados "dalum/darupm", "malam' dados "malum/ marupm", lan sanès-sanèsipun.

Agama 
Sistem religi tiyang Banyadu inggih punika agama adat utawi ing salebeting istilah masarakat Dayak Kalimantan tengah dipunsebut Kaharingan. Sistem kepercayaan punika sampun monoteis ing pundi pusatipun namung satunggal Gusti ingkang dipunsebut Jubata. Ing ngendhalikaken dunya Jubata dipunbiyantu déning sangiakng-sangiakng utawi sajinis malaékat ing agama samawi. Nalika imam Banyadu nindakaken ritual agama adat asring nama Jubata dipunsebut-sebut minangka jubata ingakng wonten ing gunung punika, utawi gunung ingkang wonten ing daerah pundi, bab punika boten ateges bilih Jubata mau cacahipun kathah nanging langkung ateges bilih sang kuwasa (Gusti) wonten ing pundi kemawon utawi kuawos ing sedayanipun. Jubata ing masarakat Dayak Banyadu kados déné ingkang wonten ing masarakat Suku Dayak kanayatn sanèsipun dipunsebut-sebut dumunung ing swarga nginggil (saruga samo) utawi ing lapisan langit kapitu utawi ingkang mligi dipunsebut minangka Sabayatn. Ing wekdal sapunika tiyang Banyadu minangka penganut Kristen Katholik, Kristen Protèstan lan sanèsipun pengikut agama adat (Kaharingan).

Tokoh-Tokoh Dayak Banyadu 
 Tapanus Tapat, SH. MH. politisi
 Fabianus Oel, Spd. Birokrat lan kepala Adat
 Marcellus Uthan Ssos. Tokoh LSM
 Florentius Darrem SH. politisi
 Mion, politisi
 Pastor Dr. Samuel Oton Sidin, OFM cap. rohaniawan, LSM dan tokoh sosial
 Niron,SH
 Drs Ayub, Tetua Masarakat Banyadu
 Suprianto,SH. politisi
 Cahya Tanus, SH
 Drs Kartiyus, Msi. Politisi

Cathetan suku 

 http://www.joshuaproject.net/people-profile.php?peo3=10796&rog3=ID
 http://www.ethnologue.com/show_map.asp?name=IDK&seq=30
 http://llmap.org/languages/byd/static_map.html

Suku bangsa ing Indonesia
Kalimantan